Diari Oficial de la Generalitat Valenciana


Sumari del DOGV 9641, del 17-07-2023 (2023/7463)

RESOLUCIÓ de 23 de juny de 2023, de la Conselleria d'Educació, Cultura i Esport, per la qual es modifica l'autorització del centre docent estranger Shackleton International School, de Burjassot.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9641

Data del DOGV
:   17-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7463


Data del document
:   23-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 23 de juny de 2023, de la Conselleria d'Educació, Cultura i Esport, per la qual es modifica l'autorització del centre docent estranger Shackleton International School, de Burjassot. [2023/7463]  
Antecedents de fet  
  
Primer. Mitjançant Resolució de 4 de novembre de 2022, de la Conselleria d'Educació, Cultura i Esport, es va autoritzar al centre docent estranger Shackelton International School, codi de centre 83196225, de Burjassot, la impartició dels ensenyaments del sistema educatiu britànic, fins al 20 de maig de 2023, següents:  
Des de Nursery (3 a 4 anys) fins a Year 8 (12 a 13 anys) per a un màxim de 350 llocs escolars per a alumnat espanyol i estranger.  
Segon. En data 10 de maig de 2023, la titularitat del centre sol·licita la modificació de la seua autorització i aporta certificat d'acreditació de l'entitat British Council, amb validesa fins al 27 de febrer de 2025, per als ensenyaments del sistema educatiu britànic següents:  
- Des de Nursery (3 a 4 anys) fins a Year 10 (14 a 15 anys) per a un màxim de 825 llocs escolars per a alumnat espanyol i estranger.  
Tercer. En data 7 de juny de 2023, la Direcció Territorial d'aquesta Conselleria a València emet proposta favorable, d'acord amb els informes favorables de la Inspecció d'Educació i de la Unitat Tècnica de l'esmentada direcció territorial, de dates 25 de maig i 6 de juny de 2023, respectivament.  
  
A aquests antecedents de fets els són aplicables els següents  
  
  
Fonaments de dret  
  
Primer. Vista la proposta del director general de Centres Docents i de conformitat amb aquesta i en l'exercici de les atribucions conferides per l'article 28 de la Llei 5/1983, de 30 de desembre, del Consell; l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, del seu desplegament, i en virtut de la delegació establida en la Resolució de 13 d'abril de 2022, l'òrgan competent per a dictar aquesta resolució és el secretari autonòmic d'Educació i Formació Professional.  
Segon. Vist que la modificació de l'autorització sol·licitada per la titularitat del centre compleix amb els requisits establits en el Reial decret 806/1993, de 28 de maig, sobre règim de centres docents estrangers a Espanya.  
  
De conformitat amb els antecedents de fet i considerats els fonaments de dret, resolc:  
  
Primer  
Modificar l'autorització del centre docent estranger que a continuació s'indica, ateses les característiques, ensenyaments i capacitat màxima que s'assenyalen:  
Codi de centre: 34616509.  
Denominació genèrica del centre: centre docent privat estranger.  
Denominació específica del centre: Shackleton International School.  
Titularitat: Shackleton International School, SL.  
Domicili: carrer Benieu, 9.  
Localitat: Burjassot (46222).  
Província: València.  
Ensenyaments i capacitat màxima:  
  
Des de Nursery (3 a 4 anys) fins a Year 10 (14 a 15 anys) per a un total de 825 llocs escolars per a alumnat espanyol i estranger.  
  
Segon  
Aquesta resolució tindrà els seus efectes acadèmics a partir del curs 2023-2024 i fins al 27 de febrer de 2025, i està condicionada a l'aportació puntual a aquesta administració, per part de la titularitat del centre, del certificat actualitzat de l'entitat British Council abans de la finalització de la seua vigència. En cas contrari, es podrà procedir, d'ofici, a la revocació de l'autorització d'obertura i funcionament.  
  
Aquesta autorització donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 23 de juny de 2023.- El secretari autonòmic d'Educació i Formació Professional: Miguel Soler Gracia.